Аднак застаецца яшчэ пытанне. Чаму на гэты мярзотны ўчынак так званых “фанатаў не зрэагавалі праваахоўныя органы? Можна сабе ўявіць, што б яны зрабілі з тымі гледачамі, якія б наважыліся разгарнуць на стадыёне гістарычны бел-чырвона-белы сцяг. Сама мала – тыя, хто б гэта зрабіў, атрымалі б кухталёў ад “бравых міліцянтаў, а хутчэй за ўсё, апынуліся б у пастарунку ці ў вядомай установе для правапарушальнікаў на завулку Акрэсціна з наступным судом, штрафамі ці суткамі адміністратыўнага арышту. А вось на тых, хто ўхваляе фашыстоўскага ката, наша слынная міліцыя не рэагуе. Відаць, проста не ведаюць нашы праваахоўнікі, хто такі Рудольф Гес. А, мо, і ведаюць, ды каманды спыніць гэтае амаральнае бязмежжа не паступіла.